Reales Alcázares

Reales Alcázares (hispaania Reales Alcázares de Sevilla) on kindlustatud loss (alcázar) Hispaanias Sevillas. See on üks Hispaania kuningliku perekonna ametlikest residentsidest. Linnuse ehitamist alustas Almohaadide dünastia juba 12. sajandil. Aastal 1364 lasi Pedro I ehitada selle kuningaresidentsiks. Vaatamata ulatuslikule ümberehitusele säilitati mauri stiilis aiad ja õu. Pedro I paleed peetakse parimaks ja kaunimaks mudéjar-stiili näiteks. Palee ülemisi korruseid kasutavad Sevillat külastades endiselt kuningliku perekonna liikmed, kuid muudel aegadel on neid ruume võimalik külastada ekskursioonil koos giidiga. Reales Alcázares, Sevilla katedraal ja Archivo General de Indias kuuluvad 1987. aastast UNESCO maailmapärandi nimistusse. Viited